《雪湖八景次瞿宗吉韵 其一 鹫岭雪峰》
元代·凌云翰

大地浑无一点瑕，光明都属梵王家。两峰高并疑堆王，一道中分类剖瓜。

已为岧峣知鹫岭，还因凛冽记龙沙。此时翻忆监关句，谁复能开顷刻花。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。